جەلال پەرێشان
جەلال محەممەد عەبدوڵڵا ناسراو بە جەلال پەرێشان (لەدایکبووی ١٩٦٧ لە ھەولێر، عێراق) کۆمێنتاری وەرزشی و ئەندامی پەرلەمانی کوردستانە.

جەلال لە ساڵی ١٩٦٧ لە کەندێناوەی شاری ھەولێر لەدایک بووە. بەکالۆریۆسی لە پەروەردەی وەرزش و دیبلۆمی باڵای لە ژمێریاری بەدەست ھێناوە. لە خولی پێنجەمی پەرلەمانی کوردستان دوای ئەوەی لە لیستی پارتی دیموکراتی کوردستان خۆی ھەڵدەبژێرێت، دەبێتە ئەندامی پەرلەمان، لە هەڵبژاردنەکە زۆرترین دەنگی پارێزگای هەولێری بەدەست هێنا. لەناو خەڵکدا بە جەلال پەرێشان ناسراوە پێش ئەوەی بەشداری لە سیاسەتدا بکات، کۆمێنتارێکی وەرزشی بوو، و بە یەکێک لە ناوە دیارەکانی ئەو پیشەیە دادەنرێت لە ھەرێمی کوردستان. ھەروەھا ماوەیەک لە ئەنجومەنی پارێزگای ھەولێر ئەندام بووە.

جەلال پەرێشان چەند جارێکیش کاری پێشکەشکاریی و هەروەها گۆرانیبێژی کردووە.

سەرچاوەکان 

ئەندامانی پەرلەمانی کوردستان
کۆمێنتاری وەرزرشی
زیندووان
لەدایکبووانی ١٩٦٧